open-index/open-wikipedia-markdown huggingface dataset:
Isle Royale

**Isle Royale** on Suurten järvien Yläjärvessä sijaitseva saari. Saari on 72 kilometriä pitkä ja enimmillään 14 kilometriä leveä, ja se on Yläjärven suurin ja Suurten järvien toiseksi suurin luonnollinen saari. Isle Royale muodostaa ympäröivien pienempien saarten kanssa Isle Royalen kansallispuiston.

## Lähteet
Francis Mankiewicz

**Francis Mankiewicz** (15. maaliskuuta 1944 Shanghai, Kiina – 14. elokuuta 1993 Montreal, Quebec) oli kanadalainen elokuvaohjaaja, käsikirjoittaja ja tuottaja, joka työskenteli sekä ranskan- että englanninkielisissä tuotannoissa.

Hänen ohjaustöistään *[[Tervemenoa]]* (1980) oli ehdolla Berliinin elokuvajuhlien Kultaisen karjun saajaksi. *[[Elämä koskettimilla]]* (1988) kilpaili Cannesin Un certain regard -sarjassa ja sai ekumeenisen juryn erikoismaininnan.

Mankiewicz syntyi Kiinan Shanghaissa puolalaisille vanhemmille, jotka muuttivat pian pojan synnyttyä Kanadaan. Hän opiskeli geologiaa McGill-yliopistossa ja Montrealin yliopistossa sekä elokuvantekoa Lontoossa 1966–1968. Hänen pitkän elokuvan esikoisohjauksensa oli *[[Metsästyskausi]]* (1972), jonka hän myös käsikirjoitti.

## Filmografiaa
### Ohjaajana
*1972: Metsästyskausi (*Le Temps d’une chasse*)
*1980: Tervemenoa (*Les bons débarras*)
*1987: Yhdeksän armotonta päivää (*And Then You Die*)
*1988: Elämä koskettimilla (*Les Portes tournantes*)
*1989: Kohtalokkaat jäähyväiset (*Love and Hate*)
*1991: Vaiettu rikos (*Conspiracy of Silence*)

## Lähteet
Dnipron kaupungin keskuskirjasto

**Dnipron kaupungin keskuskirjasto** () on yleinen kirjasto Dnipron kaupungin Kirkkopiirissä. Se on Dnipron kaupunginkirjaston () päätoimipaikka.

## Lähteet

## Aiheesta muualla

* Центральна міська бібліотека - м. Дніпро  (facebook.com)
Yhdeksän armotonta päivää

**Yhdeksän armotonta päivää** (*And Then You Die*) on Francis Mankiewiczin ohjaama kanadalainen, alun perin televisiolle tehty toimintaelokuva vuodelta 1987. Tositapahtumiin perustuen se kertoo kokaiinikaupan valtapelistä Montrealissa. Elokuvan pääosissa näyttelevät Kenneth Welsh, R. H. Thomson, Wayne Robson ja Tom Harvey.

## Vastaanotto
Elokuva julkaistiin suomenkielisin tekstein varustettuna VHS-kasettina. *[[Video-opas|Video-oppaassa]]* vuodelta 1994 Sam Inkinen antaa elokuvalle kaksi tähteä viidestä ja luonneehtii sitä kuluneen aiheen kanadalaisversioksi, joka ei vakuuta muutoin kuin alkuperäisnimeen sisältyvällä totuudella kuoleman väistämättömyydestä.

## Lähteet
Elämä koskettimilla

**Elämä koskettimilla** (*Les portes tournantes*) on Francis Mankiewiczin ohjaama kanadalais-ranskalainen draamaelokuva vuodelta 1988. Naispuolisesta jazzpianistista kertovan elokuvan päähahmoa Céleste Beaumontia näyttelee Monique Spaziani, hänen poikaansa Gabriel Arcand, pojanpoikaansa François Méthé ja tämän äitiä Miou-Miou.

## Juoni
Ikääntyvä jazzpianisti Céleste Beaumont alkaa koota muistojaan ja päiväkirjojaan ja lähettää niitä täynnä olevan matkalaukun jo varhain hylkäämälleen pojalle, hiljaiselle taiteilijamiehelle joka ei muista äidistään juuri mitään. Äiti muistelee uransa alkua 1920-luvun mykkäelokuvien säestäjänä, avioliittoaan rikkaan miehen vaimona ja paluuta pianistiksi toisen maailmansodan jälkeisen New Yorkin jazzklubeilla. Matkalaukun käsiinsä saaneet poika ja pojanpoika yrittävät saada selvää Célesten elämän ratkaisuista ja muusikonuran vaatimista uhrauksista.

## Vastaanotto
Elokuva oli ehdolla viidessä sarjassa kanadalaisessa Genie-elokuvagaalassa. Voitto tuli puvustuksesta sekä näyttelijä Rémy Girardille sivuosasta. Cannesissa elokuva kilpaili Un certain regard -sarjassa ja sai ekumeenisen juryn erikoismaininnan.

Elokuva esitettiin Suomessa Yle TV2 -kanavalla huhtikuussa 1992. *Helsingin Sanomien* Mikael Fräntin mielestä *Elämä koskettimilla* on ajatuksella, huolella ja tunteella tehty laatuelokuva, joka käsittelee ihmisen valintoja ja mahdollisuuksia tarttua tilaisuuteen. Samalla se on hänestä kunnianosoitus musiikille ja mykän filmin aikakaudelle.

## Lähteet
Anuco (yritys)

**Anuco Oy** on vuonna 2001 toimintansa aloittanut suomalainen perheyritys. Yrityksen tuotevalikoimaan kuuluu muun muassa työvaatteet, työjalkineet ja suojaimet. Yrityksen kotipaikka on Oulussa Pohjois-Pohjanmaalla ja toimitusjohtajana toimii Jouni Kurttila.

## Liiketoiminta
### Toimipisteet
Anucon pääkonttori sijaitsee Oulussa. Pääkonttorissa toimii Anucon hallinto, keskusvarasto, lämpösiirtomerkkien tuotanto, brodeeraamo, lämpösiirtopaino ja myymälä.

Anucolla on myymälät lisäksi Raahessa, Vantaalla, Kemissä ja Rovaniemellä. Lisäksi Teokemin liikkeet Joensuussa ja Nummelassa palvelevat Anucon asiakkaita.

## Historia
### Paloturvallisuustuotteiden huoltopalvelu
Anucon tarina sai alkunsa vuonna 2001, kun Jouni Kurttila halusi tarjota Oulun seudulle parempaa paloturvallisuustuotteiden huoltopalvelua. Temrex alkoi pian maahantuoda sammuttimia Saksasta omalla brändillään, minkä jälkeen Temrexin toiminta laajeni voimakkaasti. Vuoteen 2011 mennessä Temrex oli yksi Suomen merkittävimmistä sammutinhuoltoliikkeistä.

### Työvaatteet ja -suojaimet
Kun 2010-luvulla päätettiin toimintaa laajentaa myös työvaatteiden ja –suojainten myyntiin, myyntityöhön avuksi saatiin myös toinen sukupolvi, kun Henri Kurttila siirtyi koulunpenkiltä töihin Temrexille. Yritystä pyöritettiin koko perheen voimin, sillä vielä alaikäinen Henri tarvitsi kuljettajaa asiakaskäyntejä varten. Tässä auttoi äiti Anu, joka kuskasi Henriä ympäri Oulun seutua. Kun työvaatteiden myynti sai tuulta alleen, avattiin Temrexin ensimmäinen työvaatemyymälä Oulun Limingantulliin.

Alkuun Temrex keskittyi vain työvaatteiden ja suojainten myyntiin, mutta pian huomattiin, että alalla on kysyntää palvelulle, jossa työvaatteet saisi hankittua helposti logomerkkauksilla varustettuna yhden katon alta. Tähän tarpeeseen Temrex vastasi yrityskaupalla, jonka ansiosta se pystyi aloittamaan oman logotuotannon ja logomerkkauspalvelun. Samalla myös profiilivaatteet tulivat osaksi Temrexin tuotevalikoimaa.

### Nimenmuutos
26.8.2024 Temrex Oy vaihtoi nimensä Anuco Oy:ksi osana isompaa brändiuudistusta.

”Uutta nimeä suunnitellessa pohdimme, mikä on ollut isona apuna ja mahdollistajana firman kasvulle. Tässäkin asiassa kaiken takana on nainen. Vaikka olemme poikani Henrin ja asiakasjohtajamme Pertun kanssa olleet yrityksen kasvot, kivijalka ja tuki on aina löytynyt vaimostani Anusta. Siksi Anuco”, kertoo yrityksen perustaja Jouni Kurttila.

## Lähteet
* https://tietopalvelu.ytj.fi/yritys/1862512-1
* https://www.anuco.fi/i/ajankohtaista/19/
* https://www.kaleva.fi/tyovaatteet-nopeasti-suoraan-tyomaalle-kotimainen-/5647311

### Viitteet

## Aiheesta muualla
Yrityksen verkkosivut
EA Sports FC

**EA Sports FC** on EA Vancouverin ja EA Romanian kehittämä ja EA Sportsin julkaisema jalkapallovideopelisarja. Se toimii suorana jatkona heidän entiselle ''FIFA''-pelisarjalleen, joka lopetettiin EA:n ja FIFA:n lisenssisopimuksen päätyttyä.

## Sarjan osat
### EA Sports FC
* *[[EA Sports FC 24]]*
* *[[EA Sports FC 25]]*

### Muut pelit
* *[[EA Sports FC Mobile]]*
* *[[EA Sports FC Online]]*
* *[[EA Sports FC Tactical]]*

## Lähteet
Aircraft Carrier Alliance

**Aircraft Carrier Alliance** oli yritysten yhteenliittymä, jonka muodostivat Babcock International, BAE Systems, Thales UK ja Yhdistyneen kuningaskunnan puolustusministeriö. Sen tarkoituksena oli suunnitella ja valmistaa kaksi Queen Elizabeth II -luokan lentotukialusta Britannian kuninkaalliselle laivastolle.

Alukset valmistettaisiin lohkoina, jotka toteutettaisiin telakoilla ympäri Britanniaa. Näistä telakoista merkittävimpiä olivat:
*BAE Systemsin Govanin ja Portsmouthin toimipisteet
*Cammell Lairdin telakka Birkenheadissä
*A&P Group Tyne
*Babcockin Appledoren telakka.
Alusten kokoonpano tapahtui Babcockin telakalla Rosythissa lähellä Edinburghia, jossa laajennettiin telakka-allasta No 1, asennettiin kokoonpanoa varten 1&nbsp;000 tonnin Goliath nosturi ja parannettiin varustamista varten olevaa satama-allasta.

## Lähteet
*

### Viitteet
Didier Reynders

**Didier Reynders** (s. 6. elokuuta 1958 Liège) on belgialainen juristi ja poliitikko.

Reynders oli Euroopan komission oikeus- ja kuluttaja-asioista vastaava jäsen 2019–2024. Sitä ennen hän oli 15 vuoden ajan erilaisissa ministeritehtävissä Belgiassa. 

Reynders valmistui oikeustieteestä Liègen yliopistosta vuonna 1981. Hän toimi juristina 1981–1985 ja sen jälkeen alueellisissa ja kansallisissa hallintotehtävissä. Poliittinen ura alkoi Liègen kaupunginvaltuustossa vuonna 1988 ja jatkui Belgian parlamentissa 1992–2019.

## Lähteet
Toinen yhteisrintama

**Toinen yhteisrintama** () oli Kiinan sisällissodan kahden osapuolen, kommunistien ja nationalistien, muodostama järjestö, joka soti Japanin imperiumia vastaan vuosina 1937–1945.

## Tausta
Nationalistit ja kommunistit olivat tehneet yhteistyötä jo 1920-luvulla. Ensimmäistä yhteisrintamaa tuki Neuvostoliitto sillä ehdolla, että nationalistien johtaja Sun Yat-sen antoi kommunistien säilyttää oma puolueorganisaationsa. Tämä yhteisrintama pysyi kasassa suurimmaksi osaksi Sunin oman karisman ansiosta ja romahti hänen kuoltuaan vuonna 1925. Kommunistien ja nationalistien välit katkesivat lopullisesti vuonna 1927, kun nationalistien uudeksi johtajaksi noussut Tšiang Kai-šek määräsi arviolta 5000 kommunistia tapettavaksi, minkä seurauksena osapuolet ajautuivat sisällissotaan toisiaan vastaan.

Vuonna 1935 Japani teki useampia operaatio Kiinassa provosoidakseen tämän sotaan Japania vastaan. Kommunistit, jotka olivat tässä vaiheessa melkein hävinneet sisällissodan naitionalisteille, ehdottivat toista yhteisrintamaa Japanin vastustamiseksi. Tšiang ei aluksi ollut halukas yhteistyöhön. Tämä johti ns. Xi'anin välikohtaukseen joulukuussa 1936, kun Tšiangin omat alaiset ottivat hänet vangiksi Xi'anin kaupungissa ja halusivat pakottaa Tšiangin liittoutumaan kommunistien kanssa Japania vastaan. Tšiang suostui yhteistyöhön ja pääsi vapaaksi 25. joulukuuta. Virallisesti yhteisrintama perustettiin vuonna 1937.

## Toiminta sodassa
Täysimittainen sota alkoi Japanin hyökättyä vuonna 1937.

Yhteisrintaman myötä nationalistien resursseja valui kommunisteille samalla kun nämä keskittyivät kasvattamaan suosiotaan Kiinan maaseudulla. Kommunistit myös välttelivät taistelua Japania vastaan, mutta kahakoivat liittoumasta huolimatta nationalistien kanssa. Nationalistit sen sijaan vetivät parhaimmat joukkonsa pois rintamalta ja pyrkivät estämään kommunisteja laajentumasta maaseudulla ja Japanilaisten miehittämillä alueilla.

## Yhteisrintaman purkautuminen ja merkitys
Yhteisrintama oli alusta asti hataralla pohjalla, koska osapuolia vaivasi luottamuspula. Osapuolet eivät juurikaan koordinoineet toimintaansa vuonna 1943. Sekä kommunistit että nationalistit tiesivät jo sotiessaan Japania vastaan, että yhteisrintama pysyisi pystyssä vain siihen saakka, kunnes Japani olisi voitettu. Kummallakaan osapuolella ei ollut mahdollisuuksia ajaa omia sisäpoliittisia tavoitteetaan Kiinassa niin kauan kun Japani miehitti Kiinalle kuuluvia alueita. Virallisesti yhteisrintama lakkautettiin 1945.

Yhteisrintamatoiminta oli kommunistien kannalta edullinen, koska se sai pitää taukoa nationalisteja vastaan taistelusta, rekrytoida uusia jäseniä ja järjestellä sekä armeijansa että poliittisen organisaationsa uudelleen. Tämä johti lopulta kommunistien voittoon ja nationalistien vetäytymiseen Taiwaninsaarelle. Vuonna 1949 Mao kutsuikin yhteisrintamaa "taika-aseeksi", jonka turvin hän kukisti nationalistien suuremman armeijan. Maon positiivinen suhtautuminen yhteisrintamaan johti siihen, että Kiinan kommunistisen puolueen alaisuudessa toimii edelleen yhteisrintaman työosasto, joka esim. tekee vaikutustyötä puolueen puolesta länsimaissa.

## Lähteet
Jake Luupää

**Jake Luupää** (oik. **Jan Ranta-Kahila**) on suomalainen showpainija ja muusikko, joka tunnetaan parhaiten roolistaan FCF Wrestlingissä, jossa hän on entinen suomenmestari. "Epäammattilaispainija"-lisänimeä kantava Jake tunnetaan räväkästä asenteestaan ja painityylistään, joka on tehnyt hänestä seuratun hahmon suomalaisen showpainin piireissä. Musiikin parissa hän vaikuttaa yhtyeissä, kuten *2. Divisioona* ja *Eroottiset Tuliaseet* sekä yksittäisissä soolojulkaisuissaan. Jake on myös näytellyt pienissä rooleissa elokuvissa ja teatterissa.

## Showpainiura
Jake Luupää debytoi vuonna 2014 osana *Luupään veljekset* -nimistä joukkuetta. Sittemmin Jake on otellut useissa joukkueissa, joista merkittävin lienee vuonna 2022 yhdessä Ken Kallion kanssa perustettu *Paini-Weikot,* jonka aikana Jake ja Ken voittivat myös FCF Wrestlingin joukkuemestaruudet, häviten ne kuitenkin lyhyen mestaruuskauden jälkeen syyskuussa 2022. Paini-Weikot hajosivat keväällä 2024 osana tarinaa Jaken ja Shemeikan välillä, johtaen 25. Toukokuuta 2024 järjestetyssä *Omega*-nimisessä showpainitapahtumassa mestaruusotteluun, jossa Jake voitti 10 vuoden painimisen jälkeen . Jake on ollut koko uransa ajan suomessa ns. *babyface*, eli yleisön suosima sankari/protagonisti.

## Yksityiselämä
Jake on tuonut useasti ilmi yksityiselämänsä haasteita, erityisesti nuoruutensa mielenterveys- ja päihdeongelmia, jotka ovat olleet myös hänen painiuransa aikana showpainiyleisölle näkyvissä ja jotka on sittemmin liitetty osaksi hänen showpainipersoonaansa ja tarinaansa. Vuodesta 2018 Jake on ollut raitis.

## Filmografia

## Diskografia
### Soolotuotanto
#### EP:t ja singlet
* *Unprofessional* (2022)
* *Watermelon* (2024)

### 2. Divisioona
#### EP:t ja singlet
* *Sain sentään sulta (kilipää)* (2021)
* *Turha mulle on huutaa* (2022)
* *Hakuna Matata* (2023)
* *Huomenna* (2023)
* *Harha-askel* (2023)

### Eroottiset Tuliaseet
#### Albumit
* *!Levy 2015!* (2018)
#### EP:t ja singlet
* *Umpikuja* (2018)
* *Mä en tahdo sua enää* (2019)
* *Imperiumin vatsaisku* (2019)
* *Vuokralla* (2023)
* *En koskaan ajatellut että tämä menisi näin* (2023)

### DÆR
#### EP:t ja singlet
* *Road to Minnesota* (2021)
* *Fairytale Henriksson* (2021)

## Lähteet
Milla Aska

**Milla Aska** (s. 1993) on suomalainen kuvataiteilija joka on syntynyt Sodankylässä, mutta viettänyt nuoruutensa Päijät-Hämeessä ja asuu Helsingissä. Hän valmistui kuvataiteen maisteriksi Taideyliopiston Kuvataideakatemiasta vuonna 2020. Hänellä on ollut näyttely muun muassa HAM-galleriassassa ja hänen taideteoksiaan on valtion kokoelmissa.

## Lähteet

## Aiheesta muualla
* 
*
Wissam al-Tawil

**Wissam al-Tawil** (; k. 8. tammikuuta 2024 Majdel Selm) oli libanonilainen Hizbollah’n komentaja.

Al-Tawil liittyi Hizbollah’han vuonna 1989. Hän osallistui hyökkäyksiin Israelin joukkoja ja niiden libanonilaisia liittolaisia vastaan aikana, jona Israel miehitti Etelä-Libanonia ennen vetäytymistään sieltä vuonna 2000. Hizbollah’n mukaan al-Tawil sai vakavan kaulavamman tämän toiminnan yhteydessä vuonna 1999. Hän kuului yksikköön, jonka toiminnalla oli laukaiseva vaikutus Libanonin sotaan 2006. Syyrian sisällissodassa Al-Tawil oli Mustafa Badreddinen läheinen avustaja ja mukana koordinoimassa Hizbollah’n ja Syyrian armeijan välistä toimintaa Isiksen vastaisessa taistelussa.

Al-Tawililla oli läheiset yhteydet Imad Mughniyehiin ja Qassem Suleimaniin. Gazan sodan alettua Hamasin hyökkäyksellä 7. lokakuuta 2023 Al-Tawil toimi Radwan-joukkojen komentajana ”erikoisoperaatioissa” Israelin kohteita vastaan Libanonin ja Israelin rajaseuduilla. Hän sai surmansa Israelin ilmaiskussa, joka osui hänen katumaasturiinsa. Iskussa sai surmansa myös toinen Hizbollah-taistelija. Isku tehtiin lähellä Libanonin Israelin-vastaista rajaa. Al-Tawil oli siihen mennessä korkea-arvoisin Hizbollah’n edustaja, joka oli surmattu Gazan sodan aikana.

Al-Tawilin kaksi veljeä kuolivat konflikteissa häntä ennen. Al-Tawililla oli neljä lasta.

## Lähteet
Nordic Gothic

**Nordic Gothic** on suomalais-ruotsalaisen goottimetallia soittavan superyhtye Cemetery Skylinen esikoisalbumi, joka julkaistiin 11. lokakuuta 2024 Century Media Records -levy-yhtiön kautta.

## Kappaleet
#
#
#
#
#
#
#
#
#
#

## Kokoonpano
* Mikael Stanne – laulu
* Markus Vanhala – kitara
* Santeri Kallio – kosketinsoittimet
* Victor Brandt – bassokitara
* Vesa Ranta – rummut

## Arvostelut
* Imperiumi: 8½/10
* Soundi: 
* Inferno: 

## Lähteet

## Aiheesta muualla
*
Kalmarin hiippakunta

**Kalmarin hiippakunta** () oli Ruotsin kirkon hiippakunta vuosina 1603–1915.

Hiippakunnan alueena oli noin puolet Kalmarin lääniä sekä Öölannin saari, sekä jonkin aikaa myös Blekingen maakunnan itäisin osa. Hiippakuntaan kuului 45 pastoraattia. Hiippakunnan piispanistuin ja tuomiokirkko oli Kalmarissa. Hiippakunnan alue oli ennen sen perustamista osa Linköpingin hiippakuntaa.

Syitä hiippakunnan perustamiselle vaikuttaneita syitä olivat muun muassa Linköpingin hiippakunnan alueellinen laajuus ja piispan merkittävä asema, sekä se, että itäinen Smoolanti oli rajaseutua. Aluksi hiippakunta oli superindentia ja sen johdossa oli superintendentti, joka vuonna 1678 sai piispan arvon kuningas Kaarle IX päätöksellä.

Hiippakunta lakkautettiin 1900-luvun alussa, kun silloinen Ruotsin pohjoisin hiippakunta, Härnösandin hiippakunta, haluttiin jakaa ja muodostaa uusi hiippakunta. Valtiopäivät päätti vuonna 1903 perustaa uuden hiippakunnan Luulajaan, mutta hiippakuntien lukumäärä päätettiin pitää ennallan ja siten päätettiin yhdistää Växjön ja Kalmarin hiippakunnat. Hiippakuntien yhdistyminen sovittiin tapahtuvan siten, että se hiippakunta, jonka piispanistuin vapautuu ensin, lakkaa ja hiippakunnat yhdistyvät Växjön hiippakunnaksi. Kun Kalmarin piispa Henry William Tottie kuoli 1913, Kalmarin hiippakunnan toiminta loppui vuonna 1915. Kalmarin tuomiokirkko on kuitenkin edelleen tuomiokirkko ja kun Växjön piispa viettää jumalanpalvelusta Kalmarin tuomiokirkossa, käyttää hän Kalmarin hiippakunnan piispan virkamerkkejä.

## Kalmarin hiippakunnan superindendentit ja piispat

* Nicolaus Petri, 1603–1606
* Johannes Petri Ungius, 1607–1617 
* Jonas Birgeri Rhotovius, 1619–1626
* Nicolaus Eschilli, 1627–1650 
* Samuel Nicolai Enander, 1650–1656
* Petrus Andreae Schomerus, 1656–1660 
* Henning Schütte, 1660–1707, piispa vuodesta 1678
* Nicolaus Braun, 1711–1729 
* Herman Schröder, 1731–1744
* Magnus Beronius, 1746–1764, myöhemmin Uppsalan arkkipiispa
* Carl Gustaf Schröder, 1766–1789
* Jöran Wallenstråle, 1790–1807 
* Magnus Stagnelius, 1808–1829
* Anders Karlsson af Kullberg, 1831–1851 
* Paulus Genberg, 1852–1875
* Pehr Sjöbring, 1878–1900
* Henry William Tottie, 1901–1913

## Lähteet
Rapi:t

**Rapi:t** () on Japanissa juna Nanban rautatieaseman ja Kansain kansainvälisen lentoaseman välisellä Nankai-päälinja. Juna aloitti liikennöinnin syyskuussa 1994. Noin 43 kilometrin matka kestää 34 minuuttia.

## Aiheesta muualla

*Rapi:t
Onni Hirvonen

**Onni Hermanni Hirvonen** (s. 16. maaliskuuta 2007 Joensuu) on suomalainen pesäpalloilija, joka edustaa Joensuun Mailaa. Hirvonen pelaa ulkokentällä siepparina ja sisäpelissä pääosin vaihtajan roolissa, mutta pystyy myös kotiuttamaan tai etenemään. Hirvonen lyö vasemmalta puolelta ja heittää vasemmalla kädellä.

Kaudella 2024 Hirvonen pelasi Ykköspesistä kasvattajaseuransa Joensuun Mailan akatemiajoukkueessa. Pelaamissaan 28 ottelussa Hirvonen löi 2+8 juoksua ja toi 6 juoksua. Lisäksi Hirvonen pelasi Poikien Superpesistä Joensuun Mailan joukkueessa, joka sijoittui sarjassa neljänneksi. Lokakuussa 2024 Joensuun Maila tiedotti tehneensä Hirvosen kanssa kaksivuotisen sopimuksen, jonka myötä hän nousee mukaan edustusjoukkueen harjoitusryhmään.

Hirvosen isä Jaakko on entinen pesäpalloilija, joka toimii nykyään Joensuun Mailassa juniorivalmentajana sekä junioriorganisaation toiminnanjohtajana.

## Lähteet
Merneferre Ay

**Merneferre Ay** tai **Merineferre Ai** oli muinaisen egyptin 13. dynastiaan kuuluva faarao. Torinon papyruksen mukaan hän olisi hallinnut 23 vuotta, 8 kuukautta ja 28 päivää. Useat muinaisjäännökset sekä Egyptin etelä- että pohjoisosissa todistavat hänen valtakaudestaan, muun muassa pyramidi, ovenkarmit ja Karnakin temppelin kivipaadet sekä lukuiset skarabeet.

## Lähteet
Kai Sauer

**Kai Sauer** (s. 1967 Hampuri) on suomalainen diplomaatti.

Sauer syntyi suomalais-saksalaiseen perheeseen. Hänen isänsä oli alun perin kotoisin Breslausta eli nykyisestä Puolan Wrocławista ja äitinsä Tampereelta. Sauer muutti vanhempiensa kanssa Suomeen 6-vuotiaana. Hän kirjoitti ylioppilaaksi Ylöjärven lukiosta, opiskeli sitten Tampereen yliopistossa ja valmistui yhteiskuntatieteiden maisteriksi. Hän oli opiskelijavaihdossa Berliinissä vuosina 1991–1992.

Sauer toimi vuosina 2010–2014 Suomen suurlähettiläänä Indonesiassa, Itä-Timorissa ja Kaakkois-Aasian maiden yhteistyöjärjestössä. Vuosina 2014–2019 hän oli Suomen pysyvä edustaja YK:ssa. Hän on palvellut myös Kroatiassa, Kosovossa, Itävallassa ja Yhdysvalloissa. Sauer sai vuonna 2023 nimityksen Suomen suurlähettilääksi Saksaan. Sitä ennen hän työskenteli neljän vuoden ajan alivaltiosihteerinä Suomen ulkoasiainministeriössä.

## Lähteet
Mustafa Badreddine

**Mustafa Amine Badreddine** (; 6. huhtikuuta 1961 Ghobeiry – 13. toukokuuta 2016 Syyria) oli libanonilainen Hizbollah-komentaja.

Badreddine joutui Kuwaitissa pidätetyksi ja sai kuolemantuomion osallisuudesta vuonna 1983 maassa tehtyihin pommi-iskuihin. Hän pakeni vankilasta Saddam Husseinin miehitettyä Kuwaitin elokuussa 1990. Badreddine kärsi merkittävästä ontumisesta, mikä mahdollisesti johtui taisteluista palestiinalaismyönteisten ja panarabististen militioiden rinnalla Israelin miehittäessä Etelä-Libanonia. Badreddine opiskeli vuosina 2002–2004 politiikan tutkimusta Beirutin amerikkalaisessa yliopistossa. Badreddine oli Imad Mughniyehin lanko ja serkku, josta tuli Mughniyehin seuraaja komentajana tämän tultua surmatuksi Syyriassa vuonna 2008.

Syyttäjät Haagissa syyttivät vuonna 2011 Badreddinea toiminnasta koordinaattorina verkostossa, joka oli suunnitellut ja toteuttanut Rafik Haririn murhan vuonna 2005. Badreddinen uskottiin myös johtaneen Hizbollah’n toimintaa Syyriassa Bashar al-Assadin hallinnon puolella vuodesta 2011. Yhdysvallat asetti pakotteita Badreddinea vastaan tämän toiminnasta Syyriassa. Israelilainen tutkiva journalisti väitti, että Jihad Mughniyehin vuonna 2015 surmanneen iskun tosiasiallinen kohde olisi ollut Badreddine.

## Kuolema
Badreddine kuoli räjähdyksessä Hizbollah’n tukikohdassa lähellä Damaskoksen kansainvälistä lentoasemaa toukokuussa 2016. Al Mayadeen väitti hänen saaneen surmansa Israelin ilmaiskussa. Hizbollah’n al-Manarin uutissivustolla julkaisema tiedonanto ei kuitenkaan maininnut Israelin mahdollista osuutta eikä Israel kommentoinut väitteitä.

Kenraali Gadi Eisenkotin mukaan Israelin tiedustelu päätyi siihen tulokseen, että Badreddine oli joutunut omien joukkojensa surmaamaksi. Saman näkemyksen oli julkistanut jo aiemmin Al Arabiya. Raportin mukaan Qassem Suleimani olisi painostanut Hassan Nasrallah’ta erottamaan Badreddinen. Israelin tiedustelun näkemyksen mukaan Badreddine olisi ajautunut ristiriitaisuuksiin iranilaisten komentajien kanssa Syyriassa.

## Lähteet
Katri Krohn Lassila

**Katri Elisabet Krohn Lassila** (s. 1979, Vihti) on suomalainen valokuvataiteilija. Hän on Suomen pimiötaiteilijoiden puheenjohtaja ja Valokuvataiteilijoiden liiton hallituksen jäsen. Hän on opiskellut Aalto-yliopiston taiteiden ja suunnittelun korkeakoulussa sekä taideteollisessa korkeakoulussa. Koulutukseltaan Krohn Lassila on taiteen tohtori.

Krohn Lassila on erikoistunut mustavalkoiseen filmikuvaukseen ja pimiövedostukseen. Hän käsittelee teoksissaan usein aikaa ja muistia.

Katri Krohn Lassilan äiti on kuvataiteilija Inari Krohn ja isä kirjailija Pertti Lassila.

## Lähteet
Tasajakauman universaalisuus

**Tasajakauman universaalisuus** on todennäköisyysteorian lause, jonka mukaan minkä tahansa satunnaismuuttujan jatkuva todennäköisyysjakauma voidaan muuntaa noudattamaan yksikkötasajakaumaa. Lause pitää paikkansa täsmällisesti satunnaisotokselle, jos annettua aineistoa vastaava jakauma tunnetaan täsmällisesti. Mikäli jakauma on vain sovitettu aineistoon, pitää lause paikkansa likimääräisesti suurilla otosko’oilla. Lauseen esitteli Ronald Fisher vuonna 1932.

## Määritelmä
Olkoon satunnaismuuttujan X jakauma jatkuva ja sitä vastaava kertymäfunktio F_X. Tällöin satunnaismuuttujaa 

:Y := F_X(X)

vastaava jakauma noudattaa yksikkötasajakaumaa. 

Kääntäen voidaan sanoa, että mikäli satunnaismuuttuja Y \sim \text{Tas}(0,1), satunnaismuuttujaa F_X^{-1}(Y) vastaava jakauma noudattaa samaa jakaumaa kuin X.

## Todistus (kääntyvälle kertymäfunktiolle)
Olkoon X mikä tahansa satunnaismuuttuja, jonka jakauma on jatkuva. Määritellään Y=F_X(X). Olkoon y \in [0,1]. Jos F_X^{-1}(y) on olemassa, niin:

: \begin{align}
F_Y(y) &= \mathbb{P}(Y \leq y) \\
       &= \mathbb{P}(F_X(X) \leq y) \\
       &= \mathbb{P}(X \leq F_X^{-1}(y)) \\
       &= F_X(F_X^{-1}(y)) \\
       &= y
\end{align} 

Siis satunnaismuuttujan Y kertymäfunktio on yksikkötasajakauman kertymäfunktio, jolloin Y \sim \text{Tas}(0,1). \square

## Esimerkki
Olkoon X \sim \text{Exp}(1) ja Y \sim \text{Tas}(0,1). Satunnaismuuttujaa X vastaava kertymäfunktio on:

:F_X(x) = 1-\exp(-x). 

Tämän käänteisfunktio on:

:F_X^{-1}(y) = \ln(1-y). 

Nyt tasajakauman universaalisuudesta seuraa:

:F_X(X) = 1-\exp(-X) \sim \text{Tas}(0,1)

ja vastaavasti

:F_X^{-1}(Y) = \ln(1-Y) \sim \text{Exp}(1).

## Lähteet
Randsfjordin kirkko

**Randsfjordin kirkko** () on Jevnakerin kunnassa Norjassa sijaitseva puinen pitkäkirkko vuodelta 1916.

## Lähteet

## Aiheesta muualla
Åkran vanha kirkko

**Åkran vanha kirkko** () on Karmøyn kunnassa Norjassa sijaitseva puinen pitkäkirkko vuodelta 1821.

## Lähteet

## Aiheesta muualla
Lia Kallio

**Lia Kallio** (s. 2007) on suomalainen rytminen voimistelija. Kallio opiskelee Brändö gymnasium -lukion urheilulinjalla. Kallio on sukua jääkiekkoilija Antti Pihlströmille (eno ja kummisetä).  

## Ura
Kallio aloitti rytmisen voimistelun neljävuotiaana. Hän edusti voimisteluseura Eliseä vuoteen 2017, jolloin hän siirtyi Olarin Voimistelijoihin. Kalliota valmentaa Larisa Gryadunova .

## Saavutukset
**2024**
* Miss Valentine nauha hopeaa
* PM-kilpailut team kultaa, AA pronssia, keilat hopeaa, nauha kultaa
* World Cup Kreikka, AA 37. sija , nauha 18. sija 
* World Cup Tashkent, AA 17. sija, pallo 14. sija
* World Cup Milano, AA 26. sija, nauha 20. sija
* SM-kilpailut, AA hopeaa, vanne pronssia, pallo kultaa, keilat hopeaa, nauha hopeaa
**2023**
* Maailmanmestaruuskilpailut Valencia:, joukkuekilpailun 17. sija
* World Challenge Cup Cluj Napoca, joukkue 14. sija
* SM-kilpailut: AA hopea, keilat hopeaa, pallo ja nauha pronssia
* RV kilpailu, Elise AA kultaa
* Invitational IT Estonia Championships 2023, Tallinna AA kultaa
* FIG IT Sofia Cup 2023, Bulgaria 15. sija
* Miss Valentine 2023, Tarto nauha finaali hopeaa
**2022**
* Nuorten SM-kilpailut: AA kulta, keilat kulta, vanne, pallo ja nauha hopea
* Pohjoismaiden mestaruuskilpailut, Uppsala: AA Mestaruus, Välinemestaruus – vanne, pallo ja nauha finaalit sekä keila finaalin hopeaa. Nuorten tiimi-kilpailu kultaa.
* FIG IT Portimao, pallofinaalin 7, keilafinaalin 8.
* Sofia Cup International Tournament, AA 8. sija, pallofinaalin pronssia
* Miss Valentine, Viro keilat pronssia
**2021**
* Miss Valentine, online: AA hopea, keilat kultaa, vanne ja nauha hopeaa, pallo pronssia
* Online kilpailu kevät: Kulta 2x, hopea 2x
**2020**
* Nuorten SM-Kisat: Kultaa narulla ja keiloilla, AA 6. sija
* Nuorten PM-kilpailut: pallo ja nauha hopeaa ja tiimi kultaa
* Miss Valentine: keilat pronssia ja naru finaalin pronssia
**2019**
* Marina Lobach Cup, Misk: nauha hopeaa ja pallo pronssia, tiimi pronssia
* Noorus Winter Cup, Viro: AA hopeaa, keilat hopeaa ja pallo pronssia
* Miss Valentine: naru kultaa
* Ikäkausikilpailut kevät: kultaa
* Ikäkausikilpailut syksy: kultaa
**2018**
* UAE Cup, Dubai: AA pronssia, nauha ja naru kultaa, Miss Artistic titteli 
* Deriugina Cup, Kiova: pallo pronssia
* Baltic Flower, Jelgava: AA pronssia
* Ikäkausikilpailut kultaa
**2017**
* Dugymcup, Dubai 2-ottelun 2. sija
* Italia, narulla 1. sija
* Joukkueiden SM-kilpailut, Prenuorten joukkue pronssia

## Lähteet

## Aiheesta muualla
* Lia Kallio sijalle 37 ja Suomen maajoukkue sijalle 14 rytmisen voimistelun Kreikan maailmancupin karsintakilpailussa: https://www.voimistelu.fi/blog/uutinen/lia-kallio-ja-suomen-maajoukkue-rytmisen-voimistelun-kreikan-maailmancupissa/
* YLE:n dokumentti "Enää valmentaja ei saa Lia Kalliota, 16, itkemään - huippuvoimistelija pyrkii jatkuvasti täydellisyyteen": https://areena.yle.fi/1-63570658
Sari Bremer

**Sari Bremer** (s. 1976 Helsinki) on suomalainen taidegraafikko. Bremer käyttää kahta tai kolmea laattaa värien vedostamiseen. 

Bremer valmistui Kuvataideakatemiasta vuonna 2001 ja palkittiin Didrichsenin taidepalkinnolla vuonna 2003.

## Lähteet

## Aiheesta muualla
* Sari Bremer Kuvataiteilijamatrikkelissa
* Sari Bremerin kotisivut
*
Åkran kirkko (Karmøy)

**Åkran kirkko** () on Karmøyn kunnassa Norjassa sijaitseva kivinen pitkäkirkko vuodelta 1985.

## Lähteet

## Aiheesta muualla
Maalaishiiri ja kaupunkilaishiiri

**Maalaishiiri ja kaupunkilaishiiri** tai joskus myös **Maalaisrotta ja kaupunkilaisrotta** on Aisopoksen faabeli. Perryn indeksissä sen numero on 352. Tarinassa maalta kotoisin oleva hiiri matkustaa kaupunkiin vierailulle serkkunsa luokse. Koettuaan kaupunkielämän joko vaaralliseksi tai rauhattomaksi maalaishiiri päättää kuitenkin palata takaisin kotiin. Sadusta on hieman erilaisia versioita ja opetuksia. Erään opetuksen mukaan elämä köyhyydessä, mutta turvassa on parempi kuin elämä rikkaana pelon ja epävarmuuden keskellä.  

## Juoni

Tarina alkaa sillä, kun kaupunkilaishiiri tulee vierailemaan serkkunsa luona maalla. Maalaishiiri tarjoaa hänelle vaatimattoman aterian. Vierailun päätteeksi kaupunkilaishiiri houkuttelee maalaishiiren tulemaan luoksensa kylään kaupunkiin kertomalla hänelle kaikista niistä rikkauksista, jotka siellä odottavat.

Kotona kaupunkilaishiiri vie maalaishiiren huoneeseen, jossa on paljon ruokaa. Jatkosta on monenlaisia versioita. Kun hiiret herkuttelevat ruoilla, huoneeseen tulee joissain versioissa palvelijoita, kissa tai koira, joilta hiirten täytyy piiloutua tai paeta. Joissain versioissa hiiret kuulevat talon koirien haukuntaa, joka on maalaishiiren mielestä liian häiritsevää. Säikähtäneenä maalaishiiri päättää lopulta palata kotiinsa maalle todeten, että yksinkertainen elämä riittää hänelle hyvin.

## Beatrix Potterin versio
Beatrix Potter kirjoitti saman tyylisen tarinan nimeltä Juhani Kaupunkihiiri. Siinä maalaishiiri päätyy vahingossa kaupunkiin ja tapaa siellä muita hiiriä. Maalaishiiri ei pidä kaupungin vilskeestä ja vaaroista, ja kutsuu lopulta uuden ystävänsä Juhani Kaupunkihiiren kylään maalaiskotiinsa. Maalla on kuitenkin kaupunkilaishiirtä pelottava ruohonleikkuri ja ikävystyttävä hiljaisuus. Kaupunkilaishiiri ja maalaishiiri jäävät kumpikin asumaan tahoilleen. Tarina päättyy opetukseen siitä, että jokaisella on oma makunsa.

## Katso myös

* *[[Maalaishiiri ja kaupunkihiiri (piirrossarja)|Maalaishiiri ja kaupunkihiiri]]*, piirrossarja

## Lähteet
Jokke & Valentinerne

**Jokke & Valentinerne** oli norjalainen vuosina 1982–1994 toiminnassa ollut rockyhtye. Sen laulaja ja keulahahmo oli oslolainen Joachim Nielsen. Toinen koko yhtyeen olemassaoloajan mukana ollut jäsen oli rumpali May-Irene Aasen. Basistina toimi Håkon Torgersen vuosina 1982–1990 ja Petter Pogo (oik. Taranger) 1990–1994. Lisäksi yhtyeen alkuvuosina mukana oli useita muita muusikkoja lyhyitä aikoja. Yhtyeen hajoamisen jälkeen Nielsen aloitti soolouran ja perusti myöhemmin Jokke med Tourettes -yhtyeen.

Jokke & Valentinerne voitti vuonna 1991 Spellemannprisenin albumillaan *Frelst!*. Yhtye luetaan Norjassa "neljän suuren" rockyhtyeen joukkoon muiden ollessa deLillos, DumDum Boys ja Raga Rockers.

## Albumit
* *Alt kan repareres* (1986)
* *Et hundeliv* (1987)
* *III* (1990)
* *Frelst!* (1991)
* *Alt kan repeteres* (1994)
## Lähteet

## Aiheesta muualla
Aron Johansson

**Aron Johansson** (11. tammikuuta 1860 Ryssby – 2. huhtikuuta 1936 Tukholma) oli ruotsalainen arkkitehti. Hänen tunnetuimpiin töihinsä lukeutuvat Ruotsin valtiopäivätalo ja vanhainkoti Danvikshem.
## Töitä

Gamla Riksbankshuset May 2014.jpg|Gamla Riksbankshuset, Örebro (1899)
Riksdagen September 2014 01.jpg|Valtiopäivätalo (1904)
Gamla Landstatshuset Härnösand 10.jpg|Lääninhallituksen talo, Härnösand (1909)
Danvikshem Nacka sett från sjön 2005-07-19.jpg|Danvikshem (1913)

## Lähteet

## Aiheesta muualla
Västra Karup

**Västra Karup** on taajama Båstadin kunnassa Skånen läänissä samannimisessä historiallisessa maakunnassa Ruotsissa. Taajamassa oli 594 asukasta vuonna 2021.

## Tunnettuja henkilöitä
* Birgit Nilsson (1918–2005), oopperalaulaja
## Lähteet

## Aiheesta muualla
FKKI-45 SM-turnaus

FKKI-45 SM-turnaus on suomalainen futsalin ikämiesturnaus, joka on pelattu vuodesta 2005 lähtien. FKKI on lyhenne sanoista "Futsalin Kunnossa Kaiken Ikää" ja 45 tarkoittaa vähintään 45 vuoden ikäisiä pelaajia. Futsalin Kunnossa Kaiken Ikää on osa Kunnossa kaiken ikää -toimintaohjelmaa. FKKI-45-sarjan peliaika on 2 x 12 min tehokasta peliaikaa.

Ikämiesten sarjoja on myös muille ikäluokille: FKKI-35, FKKI-40, FKKI-50, FKKI-55, FKKI-60, FKKI-65. Turnausta on yritetty järjestää myös naisille FKKI-30 ja FKKI-40 ikäluokille, mutta toistaiseksi vähäisen kiinnostuksen takia turnauksia on ollut vaikea järjestää.
ITV F1

**ITV F1** oli brittiläinen Formula 1 -sarjaan keskittynyt kanava. Ensimmäinen kilpailu jonka kanava näytti lähetykset suorana oli Australian Grand Prix 1997 ja viimeinen oli Brasilian Grand Prix 2008.
Ioánnis Koléttis

** Ioánnis Koléttis** (, 1773–1847) oli kreikkalainen poliitikko, joka toimi Kreikan kuningaskunnan kolmantena pääministerinä vuosina 1834–1835. Koléttisilla oli merkittävä rooli maan varhaisvaiheissa ja Kreikan ulkopolitiikkaa 1920-luvun alkuun saakkaa määrittäneen, irrendentistisen megáli idéan edistämisessä.

## Lähteet
Mark Gordon

**Mark Gordon** (s. 14. maaliskuuta 1957) on yhdysvaltalainen republikaanipoliitikko, joka on toiminut Wyomingin 33. kuvernöörinä tammikuusta 2019 alkaen. Vuonna 2022 Gordon valittiin jatkokaudelle kuvernööriksi tämän voitettuaan Demokraattien vastaehdokkaan Theresa Livingstonen ja saamalla 78.8% äänistä.. 

## Lähteet
Denis Manturov

**Denis Valentinovitš Manturov** (; s. 23. helmikuuta 1969 Murmansk) on venäläinen poliitikko.

Manturov valmistui vuonna 1994 Moskovan valtionyliopistosta oppiarvolla sosiologiassa. Vuonna 1997 hän väitteli samassa yliopistossa filosofian tohtoriksi taloustieteessä. Vuosina 2000–2002 hän oli Moskovan ilmailuinstituutissa tohtoriohjelmassa. Manturov sai myös oikeustieteellisen oppiarvon Presidentillisesta julkihallinnon akatemiasta vuonna 2006. Hän johti Oboronpromia vuosina 2003–2007. Hän sai 11. syyskuuta 2007 nimityksen teollisuuden ja energian varaministeriksi, 19. toukokuuta 2008 teollisuuden ja kaupan varaministeriksi. Manturovista tehtiin 2. helmikuuta 2012 Venäjän siirtymäkauden teollisuus- ja kauppaministeri. 21. toukokuuta 2012 hänestä tehtiin vakinainen teollisuus- ja kauppaministeri.

Manturov nimitettiin 15. toukokuuta 2022 Venäjän varapääministeriksi. Hän jatkoi samalla toimimista teollisuus- ja kauppaministerinä. 14. toukokuuta 2024 hänestä tuli Venäjän ensimmäinen varapääministeri.

## Lähteet
Nina Nordström

**Nina Nordström** on suomalainen diplomaatti.

Nordström suoritti ylemmät korkeakoulututkinnot kansainvälisessä politiikassa ja oikeustieteessä Åbo Akademissa ja London School of Economicsissa. Hän väitteli oikeustieteen tohtoriksi kansainvälisessä oikeudessa Yliopistollisesta Eurooppa-instituutista Firenzessä. Nordström aloitti diplomaattiuransa vuonna 1999. Hän toimi pysyvänä edustajana Euroopan neuvostossa Strasbourgissa vuosina 2019–2023 ja aloitti työskentelyn Suomen suurlähettiläänä Israelissa 1. syyskuuta 2023.

Nordström työskenteli yli viiden vuoden ajan ihmisoikeuspoliittisen yksikön johdossa Suomen ulkoministeriössä. Hän on työskennellyt myös suurlähetystöissä Tallinnassa (2009–2011), Tukholmassa (2004–2007) ja Bukarestissa (2003–2004) sekä pysyvässä YK-edustustossa New Yorkissa (2011–2013). Nordström johti Unicefin johtokunnan sihteeristöä New Yorkissa ja on lisäksi työskennellyt Suomen ulkoministeriön aseriisunnan ja asevalvonnan yksikössä. Nordströmin kielitaitoon kuuluvat suomi, ruotsi, englanti, saksa, ranska, viro ja italia.

## Lähteet
Tarento

**Tarento** () on japaninkielinen nimitys henkilöille, jotka esiintyvät säännöllisesti massamediassa. He esiintyvät esimerkiksi varietee-ohjelmien panelisteina, mutta eroavat muista julkisuuden henkilöistä tai näyttelijöistä. Näyttelijä esiintyisi vieraana televisio-ohjelmassa markkinoidakseen uusinta esitystään, mutta tarentolla ei ole tiettyä markkinointikohdetta. Tarentoilla on usein tietylle katsojaryhmälle suunnattu persoonallisuus ja voivat olla hyvin suosittuja ja esiintyvät tuotteiden mainoskasvoina. Tarentoilla voi olla hyvin lyhyt ura ja jopa 90 prosenttia tuloista voi mennä välitystoimistolle. Toimistot voivat tarjoa asuntoa ja taskurahaa ennen suosion nousua. 

## Lähteet
F1 Digital+

**F1 Digital+** oli Formula 1 -palvelun maksullinen lisäkanava, joka näytti kaikki lähetykset suorina ilman mainoskatkoja. Ensimmäinen kilpailu kun kanava näytti lähetykset suorana oli Saksan Grand Prix 1996 ja viimeinen oli Japanin Grand Prix 2002.
Sky Sports F1

**Sky Sports F1** on brittiläinen Formula 1 -sarjaan keskittynyt kanava, joka käynnistettiin ennen kauden 2012 alkua. Se perustettiin kesän 2011 F1-sarjan tv-oikeuksien uudelleenjakamisen seurauksena, jolloin BBC myi osan oikeuksistaan eteenpäin Sky Sportsille.
Adam Rainer

**Adam Rainer** (1899 Graz, Itävalta – 4. maaliskuuta 1950) oli itävaltalainen henkilö, hän on ainut dokumentoitu tapaus historiassa, jossa sama henkilö on ollut sekä lyhytkasvuinen että jättikasvuinen elämänsä aikana. Hänen uskotaan kärsineen aivokasvaimen aiheuttamasta akromegaliasta. 

18-vuotiaana Rainer oli vain noin 123 cm mittainen ja hänet vapautettiin armeijasta hänen lyhytkasvuisuuden vuoksi, hän alkoi kuitenkin kasvaa nopeasti 21-ikävuoden jälkeen, kasvaen vuosikymmenessä keskimäärin noin 9 cm vuodessa. Hän kasvoi läpi aikuisikän ja oli kuollessaan hän oli yli 230 cm mittainen.

## Lähteet
Patrick Yazbek

**Patrick Yazbek** (s. 5. huhtikuuta 2002 Liverpool, Australia) on australialainen jalkapalloilija, pelipaikaltaan keskikenttäpelaaja. Hän edustaa Major League Soccerissa pelaavaa Nashvilleä ja Australian maajoukkuetta.

Yazbek on synnyinmaansa Sydneyn kasvatti ja hän teki debyyttinsä seuran edustusjoukkueessa vuonna 2021. Helmikuussa 2023 hän siirtyi Norjaan Vikingiin. Hän siirtyi Nashvilleen kesällä 2024.

Yazbek esiintyi Australian A-maajoukkueessa ensimmäistä kertaa maaliskuussa 2024. Sitä ennen hän oli pelannut myös Australian alle 23-vuotiaiden joukkueessa.

## Seurajoukkueura

### Sydney FC
Yazbek siirtyi Sydneyn edustusjoukkueeseen kesällä 2021 ja teki debyyttinsä joukkueessa saman vuoden joulukuussa Australian miesten korkeimman sarjatason, A-Leaguen ottelussa Central Coast Marinersia vastaan. Kaudella 2021–2022 hän pelasi myös 13 muussa sarjaottelussa, joissa hän teki yhden maalin Perth Glorya vastaan maaliskuussa 2022. Hän myös pelasi saman kauden aikana kuusi ottelua AFC Cupissa. Hän oli kentällä myös kolmessa ottelussa vuoden 2022 FFA Cupissa, Australian cup-turnauksessa.

Kaudella 2022–2023 Yazbek pelasi A-Leaguessa 14 ottelua.

### Viking FK
Helmikuussa 2023 Yazbek siirtyi Norjan Eliteserieniin Vikingiin. Hän pääsi ensimmäistä kertaa kentälle uudessa seurassaan Norjan cupin ottelussa Rosenborgia vastaan saman vuoden maaliskuussa. Huhtikuussa 2023 hän pelasi ensimmäisen ottelunsa Eliteserienissä, kun vastassa oli taas Rosenborg. Ensimmäisen maalinsa Vikingissä hän teki jo seuraavassa sarjaottelussa Lillestrømia vastaan. Kaudella 2023 hän pelasi 26 sarjaottelussa ja kahdessa Norjan cupin ottelussa. 

Yazbek ehti pelata kaudella 2024 Eliteserienissä 13 ottelua ja Norjan cupissa kaksi ottelua ennen siirtoaan Yhdysvaltoihin.

### Nashville SC
Yazbek siirtyi kesällä 2024 Nashvilleen kolmen miljoonan euron siirtokorvauksella. Debyyttinsä joukkueessa hän teki Major League Soccerin ottelussa Austinia vastaan elokuussa 2024, jolloin Nashville hävisi texasilaisseuralle 0–2. Hänet vaihdettiin pois ottelusta peliminuutilla 37 homofobisen kielenkäytön takia, ja hän sai siitä myös kahden ottelun mittaisen pelikiellon. Hän kuitenkin pelasi taas ottelussa Chicago Firea vastaan syyskuussa 2024.

## Maajoukkueura
Yazbek on edustanut Australiaa alle 23-vuotiaiden maajoukkueessa ja A-maajoukkueessa. Alle 23-vuotiaiden maajoukkueessa hän oli mukana ikäluokan Aasian-mestaruuskilpailuissa 2022. Hän pelasi turnauksessa kaikki kuusi Australian ottelua, ja Australia hävisi kilpailuissa Japanille pronssiottelussa.

Yazbek esiintyi ensimmäistä kertaa Australian A-maajoukkueessa  Libanonia vastaan.

## Yksityiselämä
Yazbekilla on libanonilaisia sukujuuria.

## Lähteet
Korisliiga-kausi 2024–2025

**Korisliiga-kausi 2024–2025** on 86. kausi, jolloin pelataan miesten koripallon Suomen-mestaruudesta. Kausi alkoi 4. lokakuuta 2024.

Tapiolan Honka nousi sarjaan täksi kaudeksi voitettuaan I-A-Divisioonan mestaruuden edellisellä kaudella. Joukkue korvasi Lahti Basketballin, joka putosi viime kaudella.

## Joukkueet

## Kauden rakenne

Kausi alkaa kaksinkertaisella runkosarjalla (22 peliä), jonka sarja jakautuu säilyttäen kuitenkin kaikki pisteet. Kuusi parasta jatkavat ylemmässä loppusarjassa, jossa pelataan sijoutuksista, myös kaksinkertaisena (10 peliä). Kuusi huonointa jatkavat alemmassa loppusarjassa, jossa pelataan lopuista pudotuspelipaikoista sekä I-A-Divisioonaan putoamisesta, myös kaksinkertaisena (10 peliä). Viimeiseksi sijouttunut putoaa ensi kaudelle.

Pudotuspeleihin pääsevät kaikki ylemmästä loppusarjasta sekä kaksi parasta alemmasta loppusarjasta. Puolivälierät pelataan paras-5-järjestelmällä. Välierät ja Finaalit pelataan paras-7-järjestelmällä. Pronssiottelu on yksittäinen. Finaaleiden voittaja saa Pantteri-patsaan ja on siten Suomen mestari.

## Sarjataulukko

### Ylempi loppusarja

### Alempi loppusarja

## Pudotuspelit

## Lähteet
Chava Alberstein

**Chava Alberstein** (; s. 8. joulukuuta 1946 Szczecin, Puola) on israelilainen laulaja-lauluntekijä.

Alberstein muutti Israeliin vanhempineen vuonna 1951. Hän aloitti julkisen esiintymisen kouluikäisenä säestäen itseään kitaralla. Hän teki ensimmäiset levytyksensä vuonna 1967. Albersteinin ensimmäinen albumi oli hepreankielinen, toinen sisälsi lastenlauluja ja kolmas koostui jiddišinkielisistä lauluista. Ensimmäisen englanninkielisen albuminsa Alberstein julkaisi vuonna 1992. Hän oli vuoden 2020 loppuun mennessä levyttänyt yli kuusikymmentä albumia, mikä teki hänestä eniten albumeita julkaisseen israelilaisen laulajan.

Alberstein on esittänyt lukuisten israelilaisten lauluntekijöiden kappaleita. Uusista lauluntekijöistä on myös tullut tunnettuja hänen tulkintojensa kautta. Lisäksi hän on esittänyt hepreankielisiä lauluja muun muassa Euroopasta ja Etelä-Afrikasta. Albersteinin lauluista osan on tehnyt hänen miehensä, elokuvaohjaaja Nadav Levitan. Alberstein on julkaissut albumien lisäksi kokoamiaan laulukirjoja. Hän on esiintynyt usein kansainvälisesti. Hän on saanut monia palkintoja ja tunnustuksia, kuten Itzik Manger -palkinnon (1998) ja useita kunniatohtorin arvoja. Albersteinilla on kaksi lasta.

## Lähteet
Valtteri Piironen

**Valtteri Matias Piironen** (s. 16. toukokuuta 2005 Helsinki) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan oikea laitahyökkääjä.

## Ura
### Seuraura
Piironen on Helsingin Jääkiekkoklubin kasvatti. Hän siirtyi 15-vuotiaana Helsingin IFK:n U16-joukkueeseen kaudeksi 2020–2021. Piironen voitti kauden 2022–2023 päätteeksi U18 SM-pronssia. Kaudella 2023–2024 hän oli 14 osumallaan seuran U20-joukkueen kolmanneksi paras maalintekijä.

Toukokuussa 2024 Piironen teki HIFK:n kanssa vuoden mittaisen SM-liigasopimuksen. Hän aloitti kauden 2024–2025 seuran U20-joukkueessa. Piironen teki liigadebyyttinsä runkosarjan yhdeksännellä kierroksella 4. lokauuta 2024 Oulun Kärppiä vastaan. Hänelle avautui paikka HIFK:n kokoonpanosta, kun Juhani Jasu, Vincent Marleau ja Daniel Mäkiaho olivat loukkaantuneet. Hänet merkittiin joukkueen nelosketjun oikeaan laitaan Santeri Hartikaisen ja Aatu Karjalaisen viereen. Piironen sai ottelussa jääaikaa 6.19 minuuttia. Hän pelasi SM-liigassa kauden aikana viisi ottelua ilman tehopisteitä. Piironen pelasi alkukaudella seitsemän ottelua U20-joukkueessa, kunnes hänen kautensa päättyi jo marraskuussa.

### Maajoukkueura
Piironen on pelannut kuusi nuorten ja neljä poikien maaottelua.

## Muuta
Piironen valmistui ylioppilaaksi Pohjois-Haagan yhteiskoulusta keväällä 2025.

## Tilastot

## Lähteet
*
*
*

### Viitteet
Karayuki

**Karayuki** () oli japanilainen prostituoitu, joka oli myyty ulkomaille työtä tekemään. Alun perin nimitystä käytettiin Japanissa yleisesti ottaen ihmisistä, usein pohjoiskyushulaisista, jotka lähtivät töihin ulkomaille. Myöhemmin se alkoi merkitä ulkomaille töihin lähetettyä prostituoitua. Tavallisesti karayukit työskentelivät Kaakkois-Aasian maissa.

Tiedetään, että Nagasakista lähetettiin lapsia jonkinlaisena kauppatavarana jo 1600-luvulta lähtien. 1800-luvulla Japani avautui muulle maailmalle, ja 1800-luvun puolivälistä lähtien ulkomaille myytiin ainakin nuoria naisia sekä ei-toivottuja lapsia, jotka olivat vain puoliksi japanilaisia. Japanilaisessa yhteiskunnassa puoliksi japanilaisilla lapsilla ei tuohon aikaan ollut tunnustettua asemaa ja heitä halveksuttiin. Maan hallitus yritti kieltää lasten myynnin ulkomaille, mutta kielloista ei ollut apua. Vuonna 1870 ulkomaille myytiin 34 lasta. Ainakin osa tytöistä ja naisista joutui ihmiskauppiaiden kaappaamiksi sen jälkeen, kun heille oli luvattu Japanin sisältä työpaikka. Todellisuudessa heidät vietiinkin ulkomaille ja satamassa huutokaupattiin työhön bordelliin. 

Karayukit ansaitsivat työstä rahaa, joista osan he saattoivat lähettää perheelleen Japaniin. He elivät ilmeisesti jonkinlaisessa velkaorjuudessa. Kotimaahan he eivät voineet enää koskaan palata, koska he menettivät työn myötä maineensa. 

Vuonna 1882 Shanghaissa työskenteli 800 ja vuonna 1909 jo 3500 karayukia. Mantšuriassa työskenteli vuosien saatossa yhteensä 30 000 karayukia. 1900-luvun alkupuolella karayukeja oli Siperiassa, Koreassa, Kiinassa, Mantšuriassa, Hongkongissa, Singaporessa, Borneossa, Kambodžassa, Vietnamissa, Thaimaassa, Malaijissa, Filippiineillä, Havaijilla ja Kaliforniassa.

## Katso myös

* Lohtunaiset
* Seksiorjuus

## Lähteet
Siilinjärven linja-autoturma

**Siilinjärven linja-autoturma** tapahtui aamulla 4. lokakuuta 1939 Siilinjärvellä Jälän kylätien risteyksen lähellä kun kaksi linja-autoa ajoi yhteen sankan sumun ja liukkaan kelin vuoksi. Onnettomuudessa loukkaantui 11 henkilöä, joista neljä vaikeammin. Molemmat autot vaurioituivat pahoin.

Keskiviikkoaamuna 4. lokakuuta kello 7.30:n aikaan Jälän kylätien risteykseen tulivat liikennöitsijä H. Karppisen Kuopion–Tuovilanlahden linjalla liikennöinyt linja-auto, joka oli tulossa Tuovilanlahdesta Kuopioon ja Kuopion–Nurmeksen linjan valtion postiauto, joka oli menossa Kuopiosta Nurmekseen. Tienristeyksessä oli kahden pienen mäen muodostama notkelma ja lisäksi näkyvyys tiellä oli huono notkelmaan laskeutuneen aamusumun vuoksi. Autojen tultua notkelmaan ei postiauton kuljettaja huomannut ajoissa vastaantulevaa toista autoa ja lisäksi tielle satanut lumi oli tehnyt tien pinnan liukkaaksi niin että kuljettaja ei saanut ajoissa käännetyksi autoaan keskitieltä oikealle, vaan autot törmäsivät yhteen.

Törmäyksessä molempien autojen etuosat murskautuivat lähes täydellisesti ja autojen ikkunalasit särkyivät ja istuimet irtautuivat. Autoissa oli toistakymmentä matkustajaa, joista loukkaantui 11. Loukkaantuneista neljä sai vakavampia vammoja ja seitsemän lievempiä. Vakavammin loukkaantuneet toimitettiin Kuopion lääninsairaalaan.

## Lähteet
Sisällissodan naiskaartit

**Sisällissodan naiskaartit – Suomalaisnaiset aseissa 1918** on Tuomas Hopun keväällä 2017 julkaisema tietokirja. Sen kustantaja on Gummerus.

*Sisällissodan naiskaartit* käsittelee punaisten naisten asekaartien toimintaa Suomen sisällissodassa. Teoksessa koottiin ensimmäisen kerran yhteen tiedot sisällissodan naistaistelijoista, joista muodostetaan kokonaiskuva erittelemällä yksityiskohtaisesti laaja aineisto. *[[Helsingin Sanomat|Helsingin Sanomissa]]* kirjaa luonnehdittiin “ikään kuin sisarteokseksi” Tiina Lintusen kirjalle *Punaisten naisten tiet*.

## Lähteet